钦定古今图书集成/明伦汇编/氏族典/第137卷 > 《四川总志》 > 文徵明
## 钦定古今图书集成/明伦汇编/氏族典/第137卷 > 《四川总志》 > 文徵明

按《明外史文徵明传》：“征明，长洲人。初名璧，以字行，更
字征仲，别号衡山。父林，温州知府。征明幼不慧，稍长，
颖异挺发，学文于吴宽，学书于李应祯，学画于沈周。
为人和而介。宁王宸濠慕其名，贻书币聘之，辞病不
赴。正德末，巡抚李充嗣荐之朝，会征明亦以岁贡生
诣都吏部试而才之，奏授翰林院待诏。世宗立，预修
‘《武宗实录》’”，侍经筵。而是时专尚科目。征明意不自得，
乞归。嘉靖三十八年卒，年九十。